**Priprema za nastavu koja implementira razvoj ključnih kompetencija**

**Škola: *OŠ „Niko Maraš“ Bijelo Polje, Podgorica***

**Nastavnici (sa predmetima): *Mila Miletić (IV razred) Likovna kultura***

***Nevenka Koprivica (V razred) CSBH jezik i književnost***

***Jasmina Radović (V razred) Muzička kultura***

***Danijela Čarapić (VI razred) Ruski jezik***

|  |  |
| --- | --- |
| **1. Predmet/predmeti, integrisana nastava** | *Crnogorski – srpski, bosanski, hrvatski jezk i književnost*  *Likovna kultura*  *Muzička kultura*  *Ruski jezik* |
| **2. Tema** | **Prijateljstvo** |
| **3.Ishodi učenja definisani predmetom u opštem obrazovanju** | ***Crnogorski–srpski, bosanski, hrvatski jezik i književnost***  *-Objasni pojam prijateljstva*  *-vodi računa da ne povrijedi emocije drugih*  *- opiše osobine koje cijeni kod drugova*  ***Likovna kultura***  *-Osmišljavaju povezivanje riječi i crteža u jedinstvenu cjelinu*  *-kreiraju likovno obrađenu poruku*  ***Muzička kultura***  ***-****Pjevaju pjesmu po sluhu*  ***-****Razvijaju tehniku pjevačkog disanja, artikulaciju i dikciju*  *-Pjevaju jednoglasne i dvoglasne kompozicije*  *-Aktivno učestvuju u grupnom pjevanju i vrednuju izvođenje drugih i svoje izvođenje*  *-* *usavrše tehniku sviranja na ritmičkim instrumentima Orfovog instrumentarija*  ***Ruski jezik***  *-Učenici odgovaraju na kratka i jednostavna pitanja; dopunjavaju rečenice uz pomoc nastavnika* |
| **4. Ključne kompetencije** | ***Kompetencija pismenosti***   * *pri slušanju umjetničkog teksta komunicira usmeno i pisano koristeći odgovarajući vokabular* * *učenici funkcionalno koriste pravopis i gramatiku u pisanju i govoru*   *1.1.1, 1.1.3, 1.1.4, 1.1.6.,1.1.7.,1.1.8., 1.1.10., 1.1.11.*  *2.1.1, 2.1.3, 2.1.4, 2.1.6.,2.1.7., 2.1.10.*  ***Lična, društvena i kompetencija učiti kako učiti***   * *primjenjuje pravila ponašanja i primjerne komunikacije*   *1.5.1.,1.5.8.,1.5.14., 1.5.16., 1.5.17., 1.5.20.*  *2.5.1.,2.5.8.,2.5.12., 2.5.19.*  ***Građanska kompetencija***   * *prilikom davanja povratnih informacija i aktivnim učestvovanjem u diskusijama iznosi svoje mišljenje i stavove uz uvažavanje mišljenja drugih, prihvata razlike izgrađujući ponašanje zasnovano na poštovanju i nenasilju*   *1.6.2, 1.6.7., 1.6.8.,1.6.10., 1.6.15., 1.6.17.*  ***Preduzetnička kompetencija:***   * *Učenici međusobno sarađuju kako bi svoje ideje pretočili u djela*   *1.7.7., 1.7.9., 1.7.11.,1.7.12.*  *2.7.9.*  ***Kompetencija kulturne svijesti i izražavanja***   * *Izražava svoje ideje i osjećanja u stvaralačkom procesu*   *1.8.4.,1.8.5., 1.8.6.*  *2.8.2., 2.8.3., 2.8.7.*  ***Višejezična kompetencija***   * *Koristi vokabular, gramatičke norme drugog stranog jezika*   *2.2.2.,2.2.4.,2.2.5.,2.2.7.* |
| **5. Ciljna grupa** | ***Učenici IV V i VI razreda*** |
| **6. Broj časova i vremenski period realizacije** | *Crnogorski – srpski, bosanski, hrvatski jezik i književnost*  *(1 čas)*  *Likovna kultura (1 čas)*  *Muzička kultura (1 čas)*  *Ruski jezik ( 1 čas)*  ***-Realizacija tokom septembra*** |
| **7. Scenario** | * ***Crnogorsko-srpsko, bosansko hrvatski jezik i književnost:***   *Aktivnost 1*  *-Razgovaraju o prijateljstvu, navođenje likova iz priča ili nekih drugih književnih djela kao primjer,takođe razgovaraju o nekim konkretnim situacijama koje su se desile u grupi ili u porodicama ili sa kućnim ljubimcima.*  *Aktivnost 2*  *Nastavik crta ,,Drvo problema’’, Stablo će da predstavlja prijateljstvo, korjenje će da predstavlja uzrok, a grane posljedice.*  *Aktivnost 3*  *-Pisanje poruka i poslovica o prijateljstvu na stikerima u boji. Pojedinačno lijepe stikere na tabli.*  *Aktivnost 4*  *-Izdvajanje najljepše poruke i poslovice.*  *-Djeca dolaze do zaključka šta za njih predstavlja prijateljstvo.*   * ***Likovna kultura:***   *Aktivnost 1*  *-Rade kriptogram s porukom ,,Ispuni mi jednu želju, pruži ruku prijatelju”*  *-Rješavajući kriptogram dolazimo do teme*  *Aktivnost 2*  *-Razgovor o prijateljstvu:*  *1.Definišu pojam prijateljstva*  *2.Nabrajaju primjere iz neposredne sredine*  *3.Navode osobine prijatelja i situacije u kojima se najbolje prepoznaju*  *Aktivnost 3*  *-Izrađuju radove na osnovu prve aktivnosti*  *Aktivnost 4*  *-Galerija radova- Biraju najbolji rad i komentarišu šta su mogli još dodati u svom radu*   * ***Muzička kultura:***   *Aktivnost 1*  *-Koristeći tehniku MAPA UMA, učenici govore šta ih asocira na prijateljstvo*  *-U pozadini slušaju pjesmu ,,Drugarstvo“ ( sa CD-a)*  *Aktivnost 2*  *- Učenike informišem da se pjesma koju su slušali tokom prethodne aktivnosti zove,,Drugarstvo“*  *- Tekst pjesme napisan na panou*  *- Čitaju tekst pjesme i analiziraju*  *Aktivnost 3*  *-Nastavnik izražajno pjeva pjesmu s instrumentalnom pratnjom*  *-Nakom upjevavanja, principom imitacije, nastavnik pjeva pjesmu po frazama, a učenici ponavljaju dok ne usvoje cijelu pjesmu.*  *-Pjevaju refren u dvoglasu (dječaci- djevojčice).*  *-Kada je pjesma naučena, pjevaju je od početka do kraja*  *Aktivnost 4*  *-* *Učenici osmišljavaju jednostavnu ritmičku pratnju na ritmičkim instrumentima (slušajući pjesmu sa CD-a).*   * ***Ruski jezik:***   *Aktivnost 1*  *- U uvodnom dijelu časa nastavnik je u ulozi voditelja, prikazuje učenicima fotografije na kojima su prikazani učenici, odrasli ljudi, djeca koja su zagrljena na datim fotografijama. Nastavnik im govori da oni sada naslućuju o kojoj temi je riječ kojom će se i baviti na danasnjem času. Nakon toga učenicima nastavnik počinje da pjeva stihove pjesme ,,U svetu postoji jedno carstvo,,. Učenici nastavljaju stihove pjesme, povezuju već pogledane fotografije i pogadjaju da je danasnja tema ,, Prijateljstvo“ .*  *Aktivnost 2*  *-Učenicima nastavnik daje šešir iz kojeg izvlače termine koji su napisani na ruski jezik i svako od njih izgovara simbole prijateljstva. Motivi koji su prisutni su 'ljubav, iskrenost, druženje, pomaganje, sreća, postenje iradost..*  *Aktivnost 3*  *-Učenici se dijele u različite grupe. Grupe nose nazive istoimenih simbola i na taj način se i grupišu. Pišu sastav na našem jeziku zato sto je učenicima izučavanje ruskog prva godina u školi. Učenicima nastavnik prevodi određene izraze na ruski jezik, a učenici iste zapisuju i prepisuju sa table.*  *Aktivnost 4*  *-Učenici na samom kraju časa prave čestitku u kojoj pišu na našem jeziku koliko vole svoje drugove ili drugarice, uz prepisivanje svih motiva koje su naučili da napišu i izgovore na ruskom jeziku. Čas se završava zagrljajima drugova iz klupe i nastavnik na taj način još više zbližava sve učenike iz odredjenog odjeljenja.* |
| **8. Nastavni materijali za podučavanje i učenje** | *Udžbenik, čitanka, fotografije, hamer papir, flomasteri, stikeri, bojice, selotejp, pano* |
| **9. Potrebna materijalna sredstva** | *CD, sintisajzer, štapići, triangl* |
| **10. Očekivani rezultati** | *-Analizirani tekstovi*  *-Napisane poruke i poslovice o prijateljstvu*  *-Izrađena MAPA UMA ( asocijacije na PRIJATELJSTVO)*  *-* *Naučena pjesma ,,Drugarstvo“ po sluhu ( dvoglasno)*  *-Izvođenje jednostavne ritmičke pratnje*  *-Izrađeno Drvo problema*  *-Učestvovanje u diskusijama i davanje odgovora uz iskazano poštovanje i saradnju sa drugima*  *-Navedeni primjeri u kojima se ističe važnost uvažavanja različitosti i prijateljski odnos*  *-Riješen kriptogram*  *-Izložena galerija radova* |
| **11. Opis sistema vrednovanja** | *Posmatranje učeničkog učešća, zaključivanja i njihovih radova ( pjevanje, sviranje,crtanje, čestitke, poslovice...)* |
| **12. Evaluacija** | *Sprovodi se nakon implementacije pripremljene pripreme u odnosu na zadani opis sistema vrednovanja (uz dokaze, samoevaluacijski obrazac, analizu evaluacijskih listića za učenike)* |